OzLabs/hebrew-wiki-articles huggingface dataset:
קאסיקה (עוף)

קאסיקה (שם מדעי: Cacicus) הוא סוג של ציפורי שיר ממשפחת הפזאיים החיים באמריקה המרכזית ובאמריקה הדרומית ביערות טרופיים וסובטרופיים. הם דומים במראם לזרזיריים או זהבניים אך ייחודיים לאזור הנאוטרופי. הם קרובים רחוקים של הסוגים פזאי ואורופנדולה.
== מאפיינים ==
לעופות אלה גודל של שחרור והם שחורים עד זהובים בצבעם עם מקור כהה וחזק ועיניים כחולות בולטות. הם קולניים ביותר ושרים יחדיו על הצמרות ללא פחד. לרוב הנקבות מעט יותר קטנות מהזכרים שאינם עוזרים בטיפול בגוזליהם. הם אוכלי פירות או חרקים שהם מוצאים ביער.

מינים אלה קולניים מאוד וחיים בחבורות במרומי עצי היערות והם מקננים בקנים משתלשלים מטה מענפים גבוהים. כדי להגן על הביצים מאוכלי ביצים רעבים הם מתקרבים לקני צרעות מהמין Polybia rejecta התוקפים פולשים מתקרבים כמו נחשים, טוקניים או קופים, אך מתעלמות מהעופות. דרך זו נחשבת לקומנסליזם מאחר שהצרעות לא מרוויחות כמעט מהתנהגות זו.

שם הסוג הוטבע בידי החוקר הצרפתי ברנר-ז'רמין דה לספד ב-1799, על סמך דגימה מקאיין, בירת גינאה הצרפתית והיא מבוססת על השם הצרפתי של העוף: "Le cassique rouge". מקור המילה הוא ממנהיגם של בני הטאינו הקאריבי, שכונה "קאסיקה".

==מינים==
* Cacicus cela
* Cacicus haemorrhous
* Cacicus uropygialis
* Cacicus koepckeae
* Cacicus chrysopterus
* Cacicus chrysonotus
* Cacicus sclateri
* Cacicus solitarius
* Cacicus latirostris
* Cacicus oseryi

בעבר גם המינים Amblycercus holosericeus ו-Cassiculus melanicterus שויכו לסוג, אך מסווגים לסוגים מונוטיפיים.

==קישורים חיצוניים==

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1799
קטגוריה:פזאיים
תגיד לי, מי?

"תגיד לי, מי?" הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> את השיר הוציאה לאור באוקטובר 2002 חברות התקליטים דנה מיוזיק ו-IMP רקורדס כסינגל הרביעי מתוך אלבום האולפן השביעי שלה, החלום האפשרי (2002).<ref name=":0" /> כמו כן, הוא נכלל במארז התקליטורים, אוסף הסינגלים (2003).<ref name=":1"></ref>

== על השיר ==
"תגיד לי, מי?" הוא גרסת כיסוי לשיר האיטלקי "Storie di tutti i giorni" של ריקרדו פוגלי, שזכה בפסטיבל סן רמו 1982.<ref name=":2"></ref> הוא נכתב על ידו ועל ידי גווידו מורה בהתאם ללחן שחיבר מאוריציו פבריציו.<ref name=":2" /> את הגרסה הזו תרגם גיל חובב לעברית. בשנת 2002, במקביל להוצאת גרסתה של אינטרנשיונל, הוציאה הלהקה ההולנדית הרמס האוס בנד את השיר בשפה האנגלית.<ref name=":2" />

עטיפת השיר מכילה צילום של אינטרנשיונל מתון ריאיון שקיימה בתוכנית "תוצרת הארץ" בערוץ הראשון.<ref name=":2" /> מיליותיו כתובות ברקע. ישנה גרסת רמיקס שנכללה באוסף הסינגלים.<ref name=":2" />

אינטרנשיונל נהגה לבצעו בקביעות במועדונים, שכן הפך ללהיט שם. הוא גם הושמע לא מעט ברדיו, והגיע למקום החמישי במצעד רדיו אמצע הדרך.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 2002
|תקליטור
|דנה • IMP
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי גיל חובב
קטגוריה:שירים שהולחנו על ידי מאוריציו פבריציו
קטגוריה:שירים שהופקו על ידי רז ניצן
קטגוריה:שירים על פרידה
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
קיסר אפור

קיסר אפור (שם מדעי: Pomacanthus arcuatus) הוא מין של דג ממשפחת הקיסריים החי בשוניות אלמוגים במערב האוקיינוס האטלנטי שלחופי אמריקה מניו יורק עד ריו דה ז'ניירו, אף שלרוב איננו מצוי מצפון לפלורידה בחורף והוא מותאם למים חמימים. הוא נפוץ גם לאורך הים הקריבי ומפרץ מקסיקו וכן מצוי בברמודה שבאיי בהאמה.

==תיאור==
דג הקיסר הוא דג בינוני אך גדול למשפחתו באורך 60 ס"מ והוא בעל גוף מוגבה ודמוי דיסק עם ראש גדול וחוטם בשרני קטן. הוא בעל סנפירים מוגבהים היוצרים צורת סהר ומסתיימים בעוקץ ארוך, בעוד סנפירי החזה קטנים יותר. לצעירים ישנו גוף שחור עם חמישה פסים צהובים אנכיים לאורך הצידיים והמבוגרים בעלי גוני אפור (מהם קיבלו את שמם) המסורטטים בכתמים לבנים-שחורים. העיניים שחורים והראש אפור עם שפתיים גדולות ולבנות ובתוכם שורות של שיניים דמויות זיפים. נקבות הקיסר יכולות לשנות את מינם מזכר לנקבה.

דג זה ניזון לרוב בשוניות אלמוגים וערוגות של עשב ימי בעומק 3 עד 30 מטרים והוא ניזון לרוב מספוגיים אך גם מאצות, הידרתים, אלמוגים רכים, חיטחבים, שושנות ים וממיתרני זנב בעוד הצעירים משמשים כדגי נקאי לדגי שונית גדולים יותר.

מגדלים דג זה באקווריום, בעיקר באקווריום ציבורי אך לא רק. לעיתים דגים אותו, אך דגי שונית עלולים לגרום ללהרעלת סיגואטרה חמורה.

== קישורים חיצוניים ==

== הערות שוליים ==

<gallery>
Pomacanthus arcuatus, Oceanográfico.jpg
Pomacanthus arcuatus.jpg
Grey angelfish.jpg
Pomacanthus arcuatus 1.jpg
Biscayne National Park H-two gray angels on reef.jpg
</gallery>

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:קיסריים
קטגוריה:דגי הים הקריבי
קיסר צרפתי

קיסר צרפתי (שם מדעי: Pomacanthus paru) הוא מין של דג ממשפחת הקיסריים החי בשוניות אלמוגים במערב האוקיינוס האטלנטי שלחופי אמריקה מניו יורק ואיי בהאמה ודרומה עד ברזיל, וכן במפרץ מקסיקו וחופי האיים הקריביים ובאים המזרחיים: ארכיפלג פטרוס הקדוש ופאולוס הקדוש והאי אסנשן.

==תיאור==
דג הקיסר הוא דג בינוני באורך 41.1 ס"מ והוא בעל גוף מוגבה עם סנפירים גבוהים ובולטים היוצרים צורת סהר. צבע הצעירים הוא שחור למעט פסים בהירים דקים לאורך הגוף. הפרטים הבוגרים בעלי גוונים כחולים כהים עם צידיים זהובים-ירוקים, סנפירי גחון ועיניים צהובות וגדולות, מצח בולט והפנים כחולות בהירות. הפה לבן ומעט מופנה מעלה ובתוכו שורות של שיניים מחודדות העוזרות לכרסם מזון מבין האלמוגים. שני הזוויגים דומים בגודלם ללא הבדלים בולטים.

דג זה לעיתים שוחה במים הפתוחים, אם כי בקרבת השונית בעומק של 3 עד 100 מטרים מתחת פני הים. הדג חי בזוגות או בחבורות קטנות וניזון לרוב מספוגיים, אצות, אלמוגים רכים, הידרתים, חיטחבים, שושנות ים וממיתרני זנב בעוד הצעירים משמשים כדגי נקאי לדגי שונית גדולים יותר.

דגים אלה מזדווגים בזוגות ללא עונת רבייה ברורה והם נעים במחול 7 עד 10 מטרים מעל הקרקעית לפני ההזדווגות המהירה. לפעמים נקבה גדולה משנה את זוויגה לזכר.

מגדלים דג זה באקווריום, בעיקר באקווריום ציבורי אך לא רק. לעיתים דגים אותו, אך דגי שונית עלולים לגרום ללהרעלת סיגואטרה חמורה.

== קישורים חיצוניים ==

== הערות שוליים ==

<gallery>
Pomacanthus paru 01.JPG
Pomacanthus paru 1.jpg
Pez ángel francés.jpg|פרט צעיר
Beauty and Brains (8457803488).jpg
Pomacanthus paru (46598633455).jpg
Fish 001.jpg
Pomacanthus paru, London Aquarium (539668868).jpg
French Angelfish off Grand Cayman.JPG
French Angel Fish (5295152789).jpg
</gallery>

קטגוריה:טקסונים שתוארו בידי מרקוס אליעזר בלוך
קטגוריה:בעלי חיים שתוארו ב-1787
קטגוריה:קיסריים
קטגוריה:דגי הים הקריבי
זמן אוויר (סרט)

זמן אוויר הוא סרט טלוויזיה ישראלי משנת 1999 בהפקה, כתיבה ובימוי של יצחק צפל ישורון, עם משה איבגי, דאנה איבגי, יובל סגל ויבגניה דודינה בתפקידים הראשיים.

הסרט נתמך על ידי הקרן לעידוד הפקות מקור בכבלים בראשותו של גדעון גנני.

העלילה היא על סוכן שב"כ לשעבר שטרוד בבעיות עם בנו, בתו, חברתו והעסק שלו. את רוב הזמן הוא מבלה בשיחות בנייד שלו (זמן אוויר).

==תקציר העלילה==
חיים (משה איבגי) הוא סוכן שב"כ לשעבר שמנהל כעת משרד תיווך נדל"ן כושל. הוא התאלמן מאשתו איילת לפני חמש יחסים ומקיים קשרים עם אינה (יבגניה דודינה), עולה חדשה מרוסיה שעלתה לישראל עם אמה סוניה (גלינה סבידנסקי) ובן זוגה של סוניה, גרישה (בוריס סבידנסקי). נוסף לאינה הוא מנהל יחסים גם עם ליאורה (עירית גידרון).

בנו מיכה (יובל סגל) לומד באוניברסיטה וקשריו עם חיים הם בשיחות טלפון. הוא לא מעוניין לעזור לאביו בטיפול בסבא (חזי צדיק) הנמצא בבית אבות.

הבת עפרה (דאנה איבגי) היא בת 17 ונמצאת בקשר רומנטי עם מויש.

מויש/מוסטפא (מייק פורמן) הוא למעשה פלסטיני שהופעל בעבר על ידי חיים. הוא מאויים על ידי מחבלים לשתף פעולה בפיגוע. מויש מתקשר לחיים ואיש השב"כ אלכס (גורי סגל) מגייס את חיים למילואים בשב"כ כדי לחקור זאת.

העניין מסתבך כשמתגלה לחיים שמויש/מוסטפא מתראה עם עפרה. גם הוא וגם מיכה מאיימים על מויש שיפסיק את הקשר עם עפרה למרות שהיא ממשיכה להיות מאוהבת בו גם לאחר שגילה לה את מוצאו.

מויש מוסר לחיים כי קיבל משימה להעביר חבילה ממלון מטרופול במזרח ירושלים. חיים עוקב אחריו במכוניתו. מויש נדקר למוות ברחוב וחיים נפצע קשה מיריות. צביה (שרית לארי), ישראלית ששהתה במקום, מסיעה אותו לכיוון בית חולים אך בדרך הוא מבקש לעצור, נפרד מילדיו בשיחת טלפון ומת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|משה איבגי
|חיים
|
|-
|דאנה איבגי
|עפרה
|
|-
|יבגניה דודינה
|אינה
|
|-
|יובל סגל
|מיכה
|
|-
|מייק פורמן
|מויש/מוסטפא
|
|-
|גלינה סבידנסקי
|לוסיה
|אמא של אינה
|-
|בוריס סבידנסקי
|גרישה
|בן זוג של לוסיה
|-
|דביר בנדק
|אלכס
|ידיד של אינה
|-
|עירית גידרון
|ליאורה
|ידידה של חיים
|-
|שרית לארי
|צביה
|
|-
|חזי צדיק
|אבא של חיים
|
|-
|גורי סגל
|אלכס
|סוכן שב"כ
|-

|}
==קישורים חיצוניים==

*[https://www.ishim.co.il/m.php?s=זמן+אוויר זמן אוויר], באתר אישים
*[https://www.edb.co.il/title/t0000499/ זמן אוויר], באתר אידיבי
*[https://jfc.org.il/movie/63139-2/ זמן אוויר], בארכיון הסרטים הישראלי

קטגוריה:סרטי 1999
קטגוריה:סרטי טלוויזיה ישראליים
קטגוריה:סרטים בעברית
קוליברי צפוני

קוליברי צפוני (שם מדעי: Selasphorus rufus) הוא מין עוף ממשפחת הקוליבריים החי במערב אמריקה הצפונית והוא נודד בכל שנה מעל 3,200 ק"מ אלסקה וקנדה ודרומה למקסיקו.

מין זה תואר לראשונה ב-1788 בידי החוקר יוהאן פרידריך גמלין ואין לו תת-מינים מוכרים.

== מאפיינים ==
הקוליברי הוא עוף קטן מאוד באורך של 7 עד 9 ס"מ ולעיתים נדירות גם 11 ס"מ ומשקל של 2 עד 5 גרם, כשהנקבה גדולה במעט מהזכר. לעיתים מבלבלים בין קוליברי זה לקוליברי אלן (Selasphorus sasin).

לזכר הקוליברי חזה לבן, פנים אדמוניות, כיפה אפורה-אדמונית וסנטר וחזה עטורי סינר כתום-אדום. הכנפיים והזנב אפורים כהים והקצוות לבנים והרגליים והמקור שחורים. לנקבות נוצות ירוקות-לבנות, כשהבטן וחלק מהחזה כתומים ערמוניים והזנב והכנפיים כהים.

הקוליברי ניזון מצוף פרחים נמוכים בעלי בסיס קצר והוא מלקט גם חרקים. הקוליברי בעל חילוף חומרים כה מהיר שהוא חייב לאכול תוך שעות בודדות כדי שלא לרעוב למוות. למרות זאת הקוליברי נודד דרך הרי הרוקי בכל שנה ממאי עד לספטמבר כדי להספיק לינוק צוף מפרחי הבר באזור והוא יכול להישאר במשך כל הקיץ באזור אחד, בו קבוצה של קוליברים ישתלטו על מקומות האכילה באגרסיביות. בחורף הם נודדים דרומה עד לגררו שבמקסיקו לאחר מעוף של 2,000 ק"מ במסלול יבשתי. זהו הישג מדהים לעוף שמשקלו רק 5 גרמים.

הקוליברי נתון כיום בסיכון עקב ירידה גבוהה של יבול החרקים, עליהם הוא מתבסס כדי להשיג אנרגיות בחורף. כמו כן מספר פרחים אותם הוא מבקר החלו לפרוח מוקדם יותר מהעת, בה הוא מבקר בהם מה שגורם לו להגיע מאוחר מדי מכדי לינוק מצופם.

==קישורים חיצוניים==

*[https://www.discus.co.il/he_IL/מגדיר/קוליברי-צפוני.html קוליברי צפוני] באתר דיסקוס הגליל
== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:קוליבריים
קטגוריה:ארצות הברית: עופות
קופה אמריקה נשים 2003

קופה אמריקה נשים 2003 (נקראה אז: אליפות דרום אמריקה בכדורגל נשים 2003, בספרדית: Campeonato Sudamericano de Fútbol Femenino 2003) הוא הטורניר הרביעי של הקופה אמריקה לנשים שארגנה CONMEBOL. הטורניר היה אמור להיערך בקורדובה, ארגנטינה באפריל 2002, אולם הוחלט להזיזו לפרו. בסופו של דבר, שלב הבתים נערך באקוודור, ארגנטינה ופרו, ובית הגמר שוחק בלימה בסוף אפריל 2003. הגביע שימש כטורניר המוקדמות לגביע העולם 2003, שנערך באותה שנה בארצות הברית. 

באליפות זו לא נערכו משחקי נוקאאוט. הוחלט ש-9 הנבחרות יחולקו לשלושה בתים, ושלוש הנבחרות שיסיימו במקום הראשון יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל לא השתתפה בשלב המוקדם, משום שקיבלה מקום אוטומטי בבית הגמר בתור האלופה המכהנת מ-1998. 

ברזיל, שניצחה בכל שלושת משחקיה בבית הגמר, זכתה באליפות וקטפה את התואר בפעם הרביעית ברציפות. בעקבות זכייתה היא העפילה ישירות לגביע העולם ביחד עם ארגנטינה, שסיימה במקום השני בבית הגמר.

==סיבוב ראשון==
===בית א'===

===בית ב'===

===בית ג'===

==בית הגמר==

קטגוריה:קופה אמריקה נשים
קטגוריה:תחרויות כדורגל ב-2003
קטגוריה:תחרויות כדורגל באקוודור
קטגוריה:תחרויות כדורגל בארגנטינה
קטגוריה:תחרויות כדורגל בפרו
קוליברי אדמוני-חזה

קוליברי אדמוני-חזה (שם מדעי: Glaucis hirsutus) הוא מין של עוף ממשפחת הקוליבריים המצוי ביערות הגשם של אמריקה המרכזית והדרומית שבין פנמה לבוליביהוכן באיי גרנדה ובטרינידד וטובגו. למרות שמספר אוכלוסיות שלו נמצאות בסיכון המין בעלת תפוצה רחבה שאיננה בסכנה.

הוא תואר למדע ב-1788 בידי החוקר יוהאן פרידריך גמלין. כיום ידועים 2 תת-מינים שלו:

* G. h. insularum – מצוי בגרנדה, טרינידד וטובגו.
* G. h. hirsutus - מצוי בפנמה, מערב קולומביה, ונצואלה, גיאנה הצרפתית, גיאנה, סורינאם ודרומה לברזיל וצפון בוליביה.

==תיאור==
קוליברי זה מגיע לאורך של 10.7 ס"מ ומגיע למשקל 7 גרם בקירוב, כשאורך המקור מגיע ל-3.3 ס"מ והוא מעוקל, ארוך ודק יחסית אך יותר חזק משל קוליבריים אחרים. צבעו אפור-ירקרק עם ראש אדמדם-חום ונוצותיו בחלק העליון ירוק ובתחתון אדמדם כשהקצוות לבנים. הלסת התחתונה של המקור צהובה והעליונה אפורה-שחורה. לעומת הזכר הנקבה עמומה מעט יותר בצבעיה והמקור שלה חסר צבע צהוב. בנוסף ישנו מבנה מעט יותר מיושר של המקור אצל הנקבות מאשר לזכרים, אך ההבדל זניח מאוד.

הקוליברי שוכן ביערות גשם לאורך אמריקה המרכזית והדרומית, לעיתים קרובות בקרבה למים זורמים. הוא ניזון כיונק צוף מפרחים שונים וכן מגוון בחרקים שהוא לוכד. הוא מבר לרוב צמחים נמוכים כמו צינוראים, זנגבילאים, גנציינאים, קוציציים, הדסאים, כופריים וגסנריים ומבנה מקורו מותאם במיוחד לפרחים בעלי צינורות קצרים. קוליברי זה אינו בלעדי לאותם צמחים והוא נאלץ להילחם על מקומם עם קוליבריים אחרים.

הנקבות מטילות 2 ביצים בקן הממוקם לרוב בין דקליים, שרכים או צמחי הליקוניה ועליהם היא דוגרת לבדה 17 עד 23 ימים.

==קישורים חיצוניים==

== הערות שוליים ==

קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1788
קטגוריה:קוליבריים
קטגוריה:ונצואלה: עופות
קטגוריה:גיאנה: עופות
קוליברי כפוף-כנף סגול

קוליברי כפוף-כנף סגול (שם מדעי: Campylopterus hemileucurus) הוא מין של עוף קטן טרופי ממשפחת הקוליבריים המצוי בטבע באמריקה המרכזית ממקסיקו עד לפנמה.

==מאפיינים==
זהו הקוליברי הגדול ביותר באמריקה המרכזית והוא מגיע לאורך של 13 עד 15 ס"מ ולמשקל של 9 עד 12 גרם בקירוב. שני הזוויגים בעלי מקור ארוך ושחור, אשר ארוך יותר אצל תת-המין C. h. mellitus ושניהם מקושטים, כך שההבדלים ביניהם קטנים. צבע הקוליברי הוא כחול-סגול מתכתי עם בטן יותר כחולה והגב התחתון והזנב ירוקים מתכתיים, כשישנם נוצות לבנות בקצוות הכנפיים.

הקוליברי מותאם באמצעות מקורו הכפוף לשתיית צוף פרחים שונים כמו של Heliconia, בננה, Psychotria ו-Palicourea ועוד פרחים וכן הוא ניזון מפרוקי-רגליים שהוא לוכד במקורו. הקוליברי נאלץ להגן על מספר פרחים לפרק זמן ארוך כדי לקבל מהם צוף עשיר בסוכרים. הדבר גורר אותו למלחמות טריטוריאליות נגד קוליבריים אחרים.

קוליברי זה מתרבה לאחר ירידת הגשמים המקומית, לרוב בין יוני לספטמבר במקסיקו וממאי עד נובמבר בקוסטה ריקה. הזכרים מושכים באמצעות שירתם והצגתם במצגי זירה בגדות היער או בין הענפים התחתונים. הנקבות בונות קן עשוי מקורי עכביש ומרופד בסיבים והיא מטילה 2 ביצים, עליהם היא דוגרת במשך 19 עד 22 ימים לפני הבקיעה. הגוזלים עוזבים לאחר 22 עד 24 ימים מבקיעתם.

===תת-מינים===
לקוליברי זה ישנם 2 תת-מינים:
* Campylopterus hemileucurus hemileucurus
* Campylopterus hemileucurus mellitus

==קישורים חיצוניים==

== הערות שוליים ==

קטגוריה:בעלי חיים שתוארו ב-1846
קטגוריה:קוליבריים
קטגוריה:מקסיקו: עופות
קטגוריה:פנמה: עופות
קוליברי לבן-חזה הררי

קוליברי לבן-חזה הררי (שם מדעי: Lampornis castaneoventris) הוא מין של עוף קטן ממשפחת הקוליבריים האנדמי למדינת פנמה. המין תואר ב-1851 בידי החוקר האנגלי ג'ון גולד, כאשר במקור הוא נחשב לתת-מין של Lampornis cinereicauda.

==מאפיינים==
קוליברי זה מגיע לאורך של 12 ס"מ ולמשקל של 5 עד 6 גרם, מה שהופך אותו לבין הקטנים שבעופות. הוא בעל מקור שחור ארוך ונוצותיו בעלות גוון ירוק-ברונזה בחלק העליון, הראש מעט כהה עם כיפה כחולה-ירוקה, מאחורי העין עובר פס לבן עד העורף והסנטר והחזה לבנים. הבטן אפורה מתכתית והכנפיים והזנב כהים וארוכים. הנקבות בעלות גב ירוק-בהיר לחלוטין והחזה והבטן אדמדמים כהים, עם זנב אפור בעל קצוות לבנים או שחורים.

הקוליברי ההררי מצוי בהרים של מחוז צ'יריקי שבמערב פנמה. הוא חי ביערות ההרים ובשיחיות בעלות הפרחים שעליהם, בגובה של עד 1,500 מטרים והוא ממריא עד לקו העצים. לעיתים הוא מצוי גם ביישובים בקרבת היערות אך הוא איננו נודד.

כמו שאר הקוליבריים הוא ניזון מיניקת צוף מפרחים מקומיים, ביניהם אפיפיטים ועוד והנקבות מחפשות פרחים נמוכים בשיחים. הוא ניזון גם מפרוקי-רגליים שהוא לוכד במקורו והוא נאלץ לשמור על הפרחים מפיקי הצוף מפני פולשים כמו קוליבריים אחרים. קוליברי זה תוקפני מאוד ויגרש אף קוליבריים גדולים ממנו, דבר שעשוי להיות חיוני מאחר שחלק מהפולשים הורסים את הפרחים.
 
עונת הרבייה של הקוליברי מתרחשת בין אוקטובר לאפריל והקן שלו מכיל גביע סיבים מוקפי טחב וחזזית. הנקבה בונה לבדה את הקן ומטילה בו 2 ביצים, עליהם היא דוגרת 15 עד 19 ימים עד הבקיעה.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון גולד
קטגוריה:בעלי חיים שתוארו ב-1851
קטגוריה:קוליבריים
קטגוריה:פנמה: עופות
מחנה שורה

מחנה שׁוּרָה (מ.ק 106) הוא בסיס צבאי של צה"ל המשמש כבסיס האם של מפקדת הרבנות הצבאית, אגד אחזקה ארצי, מרחב הבינוי המטכ"לי ויחידות סמך של משרד הביטחון. המחנה נמצא דרומית לעיר רמלה.

==תולדות המחנה==
המחנה נבנה בתקופת המנדט הבריטי כבסיס חימוש. לאחר הקמת המדינה הוחלט כי המחנה ישמש כמחסן לחיל החימוש. המחנה נקרא ע"ש רס"ן [https://www.izkor.gov.il/%D7%90%D7%9C%D7%9B%D7%A1%D7%A0%D7%93%D7%A8%20%D7%90%D7%A9%D7%A8%D7%95%D7%91%D7%99%D7%A5/en_f5dc4f21208dc1cf2ae52648d01e954d אלכסנדר (שורה) אושרוביץ], קצין בחטיבת קרייתי, שנפל במבצע דני ליד ג'ימזו.

בשנת 2016, כחלק מפרויקט העתקת בסיסי צה"ל לנגב הוחלט על תוכנית שוה"ם (שינוי והעתקת מחנות צה"ל), בדבר הרחבת 4 בסיסים קיימים על מנת להעביר אליהם חלק מבסיסי המרכז המועתקים. מחנה שורה קולט יחידות ממחנה ידין (צריפין) ומחנה דורי (תל השומר).

במהלכה של מתקפת הפתע על ישראל ולאחריה הופנו למחנה זה גופות הנרצחים ממספר זירות וקרבות. לצורך זיהוי הגופות נעזרו אנשי הרבנות הצבאית בטכנולוגיה ובאמצעים הנהוגים בארכאולוגיה.

==יחידות המחנה==
במחנה מתוכננות להיות מספר יחידות המתאכלסות בשלבים שונים:

* בסיס הרבנות הצבאית - אל המחנה עברה מצריפין המפקדה הראשית של הרבנות הצבאית. במחנה נמצאים מטה הרבנות, מדור הלכה וטכנולוגיה של הרבנות, בית הדין הצבאי לגיור, מעבדת הסת"ם וכן מחסני הרבנות הצבאית המספקים צורכי דת לכל חיילי צה"ל. הרבנות הצבאית השלימה את המעבר באוגוסט 2021. בראש מפקדת היחידה עומד קצין בדרגת רב-סרן. כיום, מכהן בתפקיד רס"ן ישי שטיינברג.
** מרכז הצבי - המתקן הלאומי לטיפול בחללי מערכות ישראל. המתקן החדשני תוכנן ליכולת עבודה באירועי מלחמה קיצוניים, טיפול בנפגעים במצבי מלחמה ובסדר גודל לאומי. במתקן רוכזו כמעט כל הנרצחים במתקפת הפתע על ישראל (2023), הן חיילים והן אזרחים, שם נעשה עיקר הזיהוי והטיפול בחללים לקראת הבאתם לקבורה. בראש המתקן עומד קצין בדרגת רס"ן. כיום, ראש המתקן הוא רס"ן אביעד שמחוני.
* אגד טנ"א ארצי - בשנת 2017 הוחלט על ארגון מחדש של אגדי הטכנולוגיה והאחזקה המרחביים, במסגרתו נסגרו שלשת האגדים המרחביים והוקם אגד ארצי אחד הכולל בתוכו שלושה גדודים.
* מרחב הבינוי המטכ"לי
* יחידות סמך שונות של משרד הביטחון.
* מרכז ההספקה המטכ"לי.

==קישורים חיצוניים==

==הערות שוליים==

קטגוריה:בסיסי הצבא הבריטי בארץ ישראל
שורה
קטגוריה:מועצה אזורית גזר
קטגוריה:הרבנות הצבאית
קטגוריה:מלחמת חרבות ברזל
קטגוריה:מתקפת הפתע על ישראל (2023)
קטגוריה:בסיסי צה"ל על שם חללי מערכות ישראל
קופה אמריקה נשים 2018

קופה אמריקה נשים 2018 (בספרדית: 2018 Copa América Femenina) הוא הטורניר השמיני של הקופה אמריקה לנשים שארגנה CONMEBOL. הטורניר נערך בצ'ילה והתקיים מ-4 באפריל עד ה-22 באפריל 2018. הגביע שימש כטורניר המוקדמות לגביע העולם 2019 ולאולימפיאדת טוקיו 2020.

באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל, שניצחה בכל שבעת משחקיה, זכתה באליפות וקטפה את התואר בפעם השלישית ברציפות והשביעית בתולדותיה.

בעקבות זכייתה היא העפילה ישירות לגביע העולם ביחד עם צ'ילה, שסיימה במקום השני בבית הגמר. ארגנטינה שסיימה במקום השלישי נשלחה לשני משחקים בשיטת בית-חוץ נגד פנמה על הכרטיס הנוסף לטורניר. בסיום משחקים אלו, ניצחה ארגנטינה 1–5 והעפילה גם היא לגביע העולם.

==סיבוב ראשון==
===בית א'===

===בית ב'===

==בית הגמר==

==קישורים חיצוניים==
* 

קטגוריה:קופה אמריקה נשים
קטגוריה:תחרויות כדורגל ב-2018
קטגוריה:תחרויות כדורגל בצ'ילה
חן רוטמן

חן רוטמן (נולד ב-1989) הוא קומיקאי, שחקן ותסריטאי ישראלי.

== ביוגרפיה ==
רוטמן נולד וגדל בראש העין. בעל תואר ראשון בבית הספר לאמנויות הקול והמסך ב.

== קריירה ==
בשנת 2016 שיחק בתפקיד בן-בן בסדרה הקומית "מסובך" ששודרה בערוץ עשר.

שנה לאחר מכן שיחק בתפקיד אמיר בסדרה "ילדי בית העץ".

בשנת 2020 השתתף בסדרה "זאת וזאתי" בתפקיד רוננדו, שהיה גם שותף ליצירתה. בשנה זו שימש גם כתסריטאי בתוכנית "קומדי סטאר" בהנחיית צביקה הדר.

שנה מאוחר יותר שיחק בסרט "עוד סיפור אחד" שביים גורי אלפי.

בשנת 2022 החל להשתתף בסדרה "האחיין שלי בנץ" בתפקיד ארמונד וכן היה שותף לכתיבת התסריט לסדרה.

כמו כן שיחק בשנה זו בהצגה "לדרדר את טימור"<ref></ref><ref></ref> בתיאטרון "הבימה".

הוא צפוי להשתתף גם בסדרה "ממושטרות"<ref></ref>.

רוטמן הוא משתתף קבוע בתוכנית הרדיו "טייכר וזרחוביץ" וכמו כן שותף לסדרת הרשת "חנאל ומכבית", יחד עם אושרית סרוסי.

== קישורים חיצוניים ==

* [https://podcasts.apple.com/lt/podcast/83-חן-רוטמן/id1526258103?i=1000553815277 חן רוטמן] מתארח בפודקסט חווית הדור כאהן
* 

== הערות שוליים ==

קטגוריה:שחקנים ישראלים
קטגוריה:בוגרי המכללה האקדמית ספיר
קטגוריה:ישראלים שנולדו ב-1989
שפמנון מהלך

שפמנון מהלך (שם מדעי: Clarias batrachus) הוא מין של דג גרם ממשפחת השפמנוניים החי בדרום-מזרח אסיה. שפמנון זה ידוע ממנהגו לצאת ממקווי המים בהם הוא חי. השפמנון חי לרוב במימי בריכות, ביצות, נחלים ונהרות וכן בשדות אורז באזורי גידול מועדים להתייבשות, כך שמנהגו להלך בין המאגרים הוא יעיל וחסכוני.

==תיאור==
שפמנון זה מגיע לאורך של חצי מטר ולמשקל מוערך של 1.2 ק"ג. זהו דג חסר קשקשים שצבעו עוטה גוון חום אפור או אפרפר. השפמנון עצמו בעל עור לח מכוסה בריר. הוא בעל סנפירי גב קטנים ופי טבעת ארוכה, כשהראש גדול וחזק ומצדדיו בינים משופמים העוזרים לו לחוש את סביבתו.

זהו שמפנון שיכול להימצא מהודו ועד סין העממית, דרומה לדרום-מזרח אסיה של תאילנד ומלזיה אך גם מזרחה מכך באיי הפיליפינים, סומטרה ובבורניאו. השפמנון גם הופץ לארצות הברית ואנגליה.

דג זה ניזון מדגים קטנים יותר, רכיכות וחסרי חוליות אחרים וכן מזבל אורגני עשבים מימיים. הדג קולט את הטרף באמצעות החיישנים שבמרכז ביניו ואז לוכד אותם בלסתותיו החזקות מלאות השיניים. למרות שאין לדג ריאות הוא מסוגל להחזיק זמן ממושך מחוץ למים בעודו מתפתל כנחש אחרי מקווי מים שעוד לא התייבשו.

== קישורים חיצוניים ==

* 

* [https://www.youtube.com/watch?v=mJhUKzEq47U סרטון על השפמנון המהלך] מתוך סדרת BBC Life של דייוויד אטנבורו

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:שפמנוניים
קטגוריה:דרום-מזרח אסיה: דגי מים מתוקים
I See Your Smile

I See Your Smile (בעברית: אני רואה את החיוך שלך) הוא שיר של הזמרת האמריקאית-קובנית גלוריה אסטפן אשר יצא כסינגל מתוך אלבום אוסף הלהיטים שלה Greatest Hits. השיר יצא בפברואר 1993 על ידי אפיק רקורדס כסינגל השלישי מתוך האלבום האוסף באירופה וארצות הברית ובשאר אמריקה כסינגל השני מתוך האלבום. השיר נכתב על ידי הזמר הקובני ג'ון סקאדה ועל ידי מיגל איי. מורג'ון והופק על ידי בעלה אמיליו אסטפן, חורחה קאסאס וקליי אוסטוולד. השיר הוא בלדת פופ לטינית העוסקת במישהי שלא יכולה להתגבר על בן זוגה לשעבר. השיר הגיע למקום ה-48 בארצות הברית ולמקום ה-49 בבריטניה. בנוסף הוא הגיע גם למקום השלישי מצעד השירים העכשוויים למבוגרים של ארצות הברית.

== וידאו קליפ ==
בקליפ לשיר נראית אסטפן שהיא יושבת בדיינר אמריקאי ונוהגת ברכב תוך כדי שהיא מעלה זכרונות מהתקופה בה היא ובן זוגה היו ביחד. בקליפ לשיר משתתף גם השחקן אנדי גרסיה. הקליפ לשיר הועלה לערוץ היוטיוב הרשמי של הזמרת בספטמבר 2010 ונכון ליולי 2023 גרף 2.7 מיליון צפיות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1993
קטגוריה:שירים באנגלית
קטגוריה:שירים על חיוך
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת אפיק רקורדס
ניידת החלומות

ניידת החלומות היא תוכנית טלוויזיה דוקומנטרית ישראלית בהנחיית יהונתן רוזנהק העוסקת בהגשמת חלומותיהם של ילדים. התוכנית נוצרה על ידי ערוץ מאיר לילדים והועמדה פעמיים לפרס האקדמיה הישראלית לטלוויזיה.

== רקע ==
בשנת 2012 הנחה יהונתן רוזנהק את שעשועון הילדים "המחנה" של ערוץ מאיר לילדים<ref></ref><ref name=":0"></ref>. לאחר סיום הפרויקט הציע רוזנהק לערוץ את הרעיון ליצירת "ניידת החלומות", סדרה העוסקת בהגשמת חלומות לילדים<ref name=":0" />. בריאיון לידיעות אחרונות תיאר יונתן את התהליך שעבר עד ליצירת התוכנית:

== על הסדרה ==
כל פרק בסדרה נפתח עם עלילה קומית קצרה של יהונתן והדובי שלו, כשבמהלכה הוא מקבל צליל התראה מ"תיבת החלומות" שלו, בה הוא מקבל בקשות מצולמות של ילדים ובני נוער המבקשים ממנו להגשים את חלומם. בעזרת רכב "ניידת החלומות", נוסע יהונתן אל הילד, שומעים ממנו בהרחבה על החלום שלו, ולאחר מכן מנסה יונתן להגשים לילד את חלומו, בעזרת אנשי מקצוע העוסקים בתחום<ref></ref><ref name=":2" />.

בין 2012 ל-2023 שודרו חמש עונות של הסדרה<ref name=":2"></ref>, במהלכם התארחו מספר אישי ציבור וידוענים, ביניהם ראש ממשלת ישראל בנימין נתניהו<ref></ref><ref></ref><ref></ref><ref name=":1"></ref><ref></ref>, יושב ראש הכנסת יולי אדלשטיין<ref></ref><ref></ref>, איש העסקים רמי לוי<ref></ref><ref></ref>, הזמר רן דנקר<ref></ref>, הזמר-יוצר חנן בן ארי<ref></ref>, הסופרת גלילה רון־פדר-עמית<ref></ref>, העיתונאית סיוון רהב מאיר<ref name=":1" />, הקומיקאי נדב נוה<ref></ref>, הכדורגלן דלה ימפולסקי<ref></ref>, השחקן דב רייזר<ref></ref>, הקוסם קליוסטרו<ref></ref> הפנטומימאי עופר גורן<ref></ref> והשף אבי לוי<ref></ref>.

== נעימת הנושא ==
נעימת הנושא של התוכנית היא השיר "חלום" אשר נכתב על ידי נדב הולנדר ובוצע בידי יובל מנדלסון באוקטובר 2012<ref name=":2" />.

== מועמדויות ==
{| class="wikitable"
|+
!שנה
!פרס
!קטגוריה
!תוצאה
!ביבליוגרפיה
|-
|2016
| rowspan="2" |פרס האקדמיה הישראלית לטלוויזיה
| rowspan="2" |סדרה לגיל הרך
|
|<ref></ref>
|-
|2017
|
|<ref></ref><ref></ref><ref></ref>
|}

== ראו גם ==
* חלום עליכם
* אסי טוביה וחברים

== קישורים חיצוניים ==
* 

== ביאורים ==

== הערות שוליים ==

קטגוריה:ערוץ מאיר לילדים
קטגוריה:סדרות טלוויזיה ישראליות שעלו לשידור בשנות ה-2010
Live at TEDER

Live at TEDER הוא אלבום הופעה של הזמר-יוצר הישראלי אביתר בנאי. האלבום כולל רצועה המורכבת מ-9 שירים, ואורכו 41 דקות ו-57 שניות. זהו אלבום ההופעה הראשון של בנאי (והשמיני בסך כל הדיסקוגרפיה), והוא הוקלט על ידי חברת התקליטים נענע דיסק בהפקתו של תמיר מוסקט. האלבום הוקלט ב-26 בדצמבר 2021 בהופעה חיה במועדון "TEDER" בעיר תל אביב-יפו, ויצא לאור באופן רשמי ב-5 ביולי 2022.

ב-26 בדצמבר 2021, אביתר בנאי הכריז במפתיע על קיום הופעה ספונטנית בערב אותו יום במועדון "TEDER" התל אביבי, כחלק מסיבוב ההופעות של האלבום "החיים מתחילים לנגן". ב-5 ביולי 2022, בנאי הודיע על שחרור חלק מן ההופעה כאלבום. ב-11 ביולי, ההופעה המוקלטת עלתה לאתר שיתוף הווידאו "YouTube". מלבד שיריו של בנאי עצמו, באלבום זה נכללים גם ביצועי הקאבר של "שלח לי מלאך" (שיצא במקור כחלק מפרויקט "צו השעה") וביצוע מחודש של "אל תלכי מכאן" של אחיו המנוח מאיר. האלבום זכה לשבחי המבקרים. מאוחר יותר, באוגוסט, בנאי שחרר בנפרד עוד ביצוע שנערך בהופעה, לשירו "תיאטרון רוסי".

== רשימת רצועות ==

== קישורים חיצוניים ==

* [https://youtu.be/jSTJBOsfH_g אביתר בנאי - Live at TEDER], באתר שיתוף הווידאו YouTube

== הערות שוליים ==

קטגוריה:אלבומי הופעה מ-2022
קטגוריה:אלבומי אביתר בנאי
קטגוריה:אלבומי הופעה בעברית
קטגוריה:אלבומי חברת נענע דיסק
ארמון יילדיז

ארמון יילדיז (בטורקית: Yıldız Sarayı) הוא מתחם עצום של ווילות אימפריאליות עות'מאניות לשעבר בבישיקטאש, איסטנבול, טורקיה, שנבנה במאה ה-19 ובתחילת המאה ה-20. הארמון שימש למגורים של הסולטן העות'מאני וכן כבית המשפט של הסולטן בסוף המאה ה-19.
ארמון יילדיז
== תולדות הארמון ושימושיו כיום ==
ארמון יילדיז, שמשמעותו "ארמון הכוכב", נבנה ב-1880 ושימש את הסולטן העות'מאני עבדול חמיד השני.<ref></ref> במקור הארמון נבנה על שטח של חורשות טבעיות שהפך לאחר מכן לנכס אימפריאלי בתקופת שלטון הסולטן אהמט הראשון (1603–1617). סולטאנים שונים לאחר אהמט הראשון נהגו לנפוש במקום, ביניהם הסולטן עבדול חמיד השני והסולטאן עבדילאזיז שהקימו בניינים על פני השטח. הביתן הראשון נבנה על ידי הסולטן סלים השלישי בין השנים 1798–1808, למען אמו, מיהרישה סולטן. <ref></ref> האזור המקיף את הארמונות הוא סדרה של ביתנים מבודדים בסביבה מיוערת<ref></ref> כשהוא ממוקם על שטח גדול של גבעות ועמקים. הארמון משמש כדוגמה לאדריכלות העות'מאנית המסורתית.

בסוף המאה ה-19, עזב הסולטן עבד אילחמיד השני את ארמון דולמאבהצ'ה שממוקם בחוף מצר הבוספורוס מכיוון הים מחשש שיותקף. הוא הרחיב את ארמון יילדיז והזמין את הארכיטקט האיטלקי ריימונדו ד'ארונקו לבנות בניינים חדשים במתחם הארמון. בהמשך הסולטאן עבר לגור בארמון יילדיז, וכך הפך הארמון למרכז השלטון הרביעי של האימפריה העות'מאנית (המקומות הקודמים היו ארמון העיר העתיקה Eski Saray באדירנה, וארמונות טופקאפי ודולמבהצ'ה באיסטנבול).

לאחר שהאימפריה העות'מאנית הובסה, שימש הארמון כקזינו מפואר ואחר כך הומר לבית הארחה לראשי מדינות ולמבקרים חשובים. כיום הארמון משמש כמוזיאון וגניו פתוחים בפני כלל קהל הציבור. בגניו של הארמון מתקיים גם יריד העתיקות של איסטנבול באולם סילהאנה (הנשקייה). המשרד האיסטנבולי של הארגון לשיתוף פעולה אסלמי (CIO) שוכן גם הוא במקום. חלק הארמון הממוקם במחוז בשיקטש (Beşiktaş) באיסטנבול, אינו פתוח יותר לקהל והוא משמש את נשיא טורקיה בלבד.<ref></ref>

== תכנון ==
ארמון יילדיז 1909
הארמון מורכב מבניינים שכוללים את הדירות המדיניות, ביתן Büyük Mabey, ביתן Şale, ביתן מלטה, ביתן Çadır, תיאטרון ובית האופרה של יילדיז, מוזיאון ארמון יילדיז והמפעל האימפריאלי לחרסינה.

ארמון יילדיז וגניו

==קישורים חיצוניים==

== הערות שוליים ==

קטגוריה:טורקיה: ארמונות
לאסלו ז'יגמונד

לאסלו ז'יגמונד (במקור וייס עד 1946, בהונגרית: Zsigmond László; מוהאץ', 3 בדצמבר 1907 – בודפשט, 14 באפריל 1992) היה היסטוריון זוכה פרס קושוט (הפרס הממלכתי הגבוה ביותר בהונגריה, מקביל לפרס ישראל), קנדידט (דוקטורט זוטר) למדעים היסטוריים (1952), דוקטורט (1967), חבר האקדמיה ההונגרית למדעים.

== ביוגרפיה ==
לאסלו וייס נולד במשפחה יהודית כבנם של סוחר התבואה ז'יגמונד וייס ושל פרידה קוהן (כהן). הוא למד בפקולטה למדעי הרוח באוניברסיטת פץ' וקיבל תעודת הוראה לבית ספר תיכון בשפות גרמנית-צרפתית. בסיום לימודיו התפרנס מעבודות מזדמנות, כי כמורה היה מובטל. בין 1932 לבין 1937 חי בארץ ישראל המנדטורית. הוא לא נקלט וחזר לממלכת הונגריה. במהלך מלחמת העולם השנייה נלקח מספר פעמים למחנות שרות העבודה (עבודות כפייה לגברים יהודים עבור הצבא ההונגרי). הוא שרד את השואה וחזר לבודפשט
* בין 1945 לבין 1953, הוא היה מורה במכללה המפלגתית של המפלגה הקומוניסטית ההונגרית (לימים מפלגת העובדים ההונגרית) וראש המחלקה להיסטוריה אוניברסלית. בשנת 1949 הוענק לו פרס קושוט
* מ-1953 עד 1956, הוא היה ראש המחלקה להיסטוריה אוניברסלית במכון להיסטוריה של האקדמיה ההונגרית למדעים
* מ-1956 עד 1960, סגן מנהל המחלקה
* מ-1960 עד 1977 היה פרופסור וראשי במחלקה להיסטוריה חדשה של אוניברסיטת אטווש לוראנד
* הוא פרש ב-1977

ז'יגמונד חבר מערכת שלכתב העת "מאות" (Századok), חבר נספח באקדמיה ההונגרית למדעים משנת 1970, חבר קבוע מ-1979. הוא התגורר ועבד בבודפשט, ונקבר בבית הקברות היהודי פרקשרט. קברו הוכרז מוגן על ידי ועדת הזיכרון והרחמים הלאומית (בשנת 2005).

== תחומי המחקר שלו ==
ההיסטוריה של המחשבה המדינית במאה ה-19 ובמאה ה-20, הדיפלומטיה הבינלאומית לאחר 1918, וההיסטוריה של תנועות הפועלים בגרמניה, צרפת וארצות הברית.

== משפחתו ==
אשתו הייתה רוז'ה מאנדל (1910–2002), בתם של שאול מנדל, שוחט הקהילה היהודית, ושל אסתר פישר (1874–1967).

ילדיהם: אנה ז'יגמונד (1941–), מורה, וגאבור ז'יגמונד (1946–), אתנוגרף ואתנולוג.

== פרסים והוקרה ==
* פרס קושוט (1949)
* עיטור מסדר ההצטיינות של הרפובליקה העממית ההונגרית (1950)
* עיטור מסדר הצטיינות לעבודה סוציאליסטית (1955)
* פרס האקדמיה (1961, 1967)
* עיטור מסדר ההצטיינות של העמל דרג זהב (1967; 1977)
* מדליית יובל השחרור (1970)

== כתביו העיקריים ==
* 1962 – מסמכים דיפלומטיים למדיניות החוץ של הונגריה : 1936-1945 (עורך)
* 1961 - גורמים כלכליים ובינלאומיים בתחיית האימפריאליזם והמיליטריזם הגרמני : 1923-1918
* 1969 - צרפת 1789–1968
* 1970 - אוסף טקסטים היסטורי אוניברסלי חדש ואחרון (כותב שותף)

== לקריאה נוספת ==
* היסטוריה עולמית מוכרת. לרגל יום השנה ה-100 להולדתו של לאסלו זיגמונד. עורך: גאבור סקיי, בודפשט ELTE, 2007. .
* פטר קוזאק: [https://www.nevpont.hu/palyakep/zsigmond-laszlo-0e274 נקודת שם].

קטגוריה:היסטוריונים יהודים הונגרים
קטגוריה:בוגרי אוניברסיטת פץ'
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:יהודים זוכי פרס קושוט
קטגוריה:חברי האקדמיה ההונגרית למדעים
קטגוריה:היסטוריונים הונגרים
קטגוריה:יהודים חברי האקדמיה ההונגרית למדעים
קטגוריה:הונגרים שנולדו ב-1907
קטגוריה:הונגרים שנפטרו ב-1992
סויוז TMA-2

סויוז TMA-2 (ברוסית: Союз TMA-2), הייתה משימת לתחנת החלל הבין-לאומית. בעקבות אסון קולומביה שהתרחש בתחילת השנה, תוכנית טיסות לתחנת החלל שונתה באופן יסודי והחל מטיסה זו ועד לשנת 2005 לא היו טיסות של מעבורת החלל.
==צוות החללית==
===צוות המראה===
* יורי מלנצ'נקו - מפקד וטייס החללית, מפקד משלחת משלחת מס' 7 לתחנת החלל הבין-לאומית
* אדוארד לו - מהנדס טיסה
===צוות נחיתה===
* יורי מלנצ'נקו - מפקד וטייס החללית, מפקד משלחת מס' 7
* אדוארד לו - מהנדס טיסה
* פדרו דוקה - מהנדס טיסה

===צוות גיבוי===
* אלכסנדר קאלרי
* מייקל פול

בסוף 2002 הוחלט שעל חללית "סויוז TMA-2" יגיעו לביקור קצר לחלל גנאדי פדאלקה ופדרו דוקה. מקום שלישי היה פנוי לתייר חלל. היו מגעים עם צ'ילה שלא הסתיימו בחתימת הסכם.

בעקבות אסון קולומביה תוכנית אלו עברו שינוי והרכב צוות החללית שונה.

==מהלך המשימה==
לאחר אסון קולומביה הופסקו טיסות של מעבורת חלל. בעקבות כך תוכנית ניצול תחנת החלל הבין-לאומית עובדה מחדש. החל משנת 2003 צוות התחנה כלל רק שני אנשים בהתאם ליכולת של חלליות מדגם "סויוז".

חללית "סויוז TMA-2" שוגרה ב-26 באפריל 2003 מקוסמודרום בייקונור הנמצא בשטח קזחסטן. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

ב-28 באפריל חללית התחברה למודול "זאריה" בחחנת החלל. אנשי משלחת מס' 6 לתחנת החלל הבין-לאומית ביחד עם צוות החללית החלו בהעברת הציוד לתחנת החלל. ב-3 במאי צוות משלחת מס' 6 עזב את תחנת החלל בחללית "סויוז TMA-1" ונחת בכדור הארץ לאחר כ-6 חודשי עבודה בתחנת החלל.

חללית "סויוז TMA-2" נותרה מחוברת לתחנת החלל הבין-לאומית כ"חללית חילוץ" במצב חירום. 

צוות משלחת מס' 7 החל בביצוע תוכנית שכללה מספר ניסויים ותחזוקת תחנת החלל. בנוסף לכך, במהלך המשימה יורי מלנצ'נקו התחתן עם בחירת ליבו. 

ב-18 באוקטובר 2003 לתחנת החלל הגיע חללית סויוז TMA-3 עם צוות משלחת מס' 8 בפיקוד מייקל פול. היא התחברה למודול "פירס". לאחר העברת שליטה על תחנת החלל לצוות החדש, צוות קבוע מס' 7 ופדרו דוקה שהגיע עם "סויוז TMA-3" נכנסו לחללית "סויוז TMA-2" ונחתו בכדור הארץ לאחר כ-6 חודשי עבודה. הנחיתה עברה ללא בעיות.

בתחנת החלל הבין-לאומית נותר צוות משלחת מס' 8 שהגיע מספר ימים לפני זה בחללית סויוז TMA-3.

==קישורים חיצוניים==

* [http://www.spacefacts.de/mission/english/soyuz-tma2.htm סויוז TMA-2] 
* [https://www.russianspaceweb.com/iss_soyuztma2.html תיאור המשימה]

קטגוריה:תוכנית סויוז
קטגוריה:2003 ברוסיה
גדוד ג'נין

גדוד ג'נין (בערבית: كتيبة جنين) היא מיליציית טרור פלסטינית שנוסדה בג'נין בשנת 2021 על ידי ג'מיל אל-עמורי, פעיל הג'יהאד האסלאמי הפלסטיני (גא"פ). הארגון פועל במחנה הפליטים ג'נין בצפון יהודה ושומרון.

== היסטוריה ==
גדוד ג'נין הוקם במחנה הפליטים ג'נין על ידי ג'מיל אל-עמורי , כנראה במהלך מבצע שומר החומות במאי 2021, לפני שנהרג ביוני אותה שנה. הוא עלה לכותרות לראשונה לאחר שהודיע שייתן מחסה לאסירים הביטחוניים שברחו מבית הסוהר גלבוע ב-6 בספטמבר 2021.

גדוד ג'נין ניהל מספר עימותים וקרבות עם כוחות הביטחון של ישראל, בעיקר במסגרת העימותים במחנה הפליטים ג'נין בינואר, יוני ויולי 2023, בהם נהרגו כמה עשרות מחבלים. הגדוד לקח חלק גם בחטיפת גופת טירן פרו, דרוזי-ישראלי בן 17, ב-23 בנובמבר 2022.

ב-5 באוגוסט 2023 ביצע איש הגדוד, כאמל אבו בכר, את פיגוע הירי במרכז תל אביב, בו נהרג סייר ביטחון של עיריית תל אביב-יפו.

ב-29 בנובמבר 2023 חיסל כוח של הימ"מ 2 מחבלים בכירים במחנה הפליטים ג'נין, בהם מוחמד זביידי, מפקד גדוד ג'נין ואחיינו של זכריה זביידי. בקרבות נהרגו עוד 4 מחבלים על ידי כוחות צה"ל ותקיפה אווירית של כלי טיס בלתי מאויש.

==ראו גם==
* גוב האריות (חוליית טרור)
* מבצע בית וגן

==קישורים חיצוניים==
*
*
*

==הערות שוליים==

קטגוריה:ארגוני טרור פלסטינים
קטגוריה:ג'נין
קטגוריה:מבצע שומר החומות
עין מגדל

עין מגדל הוא אחד משני מעיינות (עם עין חומה) הנובע כל השנה ומזין את נחל הקיבוצים ונמצא בתחומו של פארק המעיינות.

המעיין נקרא על שם צורת ההתיישבות חומה ומגדל. היישוב הסמוך ניר דוד, נחשב לראשון מבין ישובי חומה ומגדל וליישוב העברי הראשון שהוקם בעמק בית שאן.

חברת מקורות שואבת את מימי עין חומה ומעבירה אותם לעין מגדל ומשם הם זורמים לערוץ נחל הקיבוצים.

==קישורים חיצוניים==

* 
* 

==הערות שוליים==

קטגוריה:בקעת הירדן: מעיינות
ויליאם קרוקשנק

ויליאם קרוקשנק, באנגלית: William Cruikshank (1848–1922 ). (שנת לידתו לא בטוחה) היה צייר בריטי ובן משפחה של הקריקטוריסט ג'ורג' קרוקשנק. הוא היגר לקנדה ושם בנה את הקריירה שלו.<ref>"William Cruikshank". www.gallery.ca. National Gallery of Canada</ref> <ref>Stacey, Robert (2002). "Tom Thomson as Applied Artist". In Reid, Dennis; Hill, Charles C. (eds.). Tom Thomson. Toronto/Ottawa: Art Gallery of Ontario/National Gallery of Canada. pp. 47–63.</ref>

== ביוגרפיה ==
הוא למד אמנות באקדמיה המלכותית הסקוטית באדינבורו, בבית הספר המלכותי באקדמיה בלונדון אצל פרדריק לייטון וג'ון אוורט מיליי,<ref name=":0">Reid, Dennis (2002). "Tom Thomson and the Arts and Crafts Movement in Toronto". In Reid, Dennis (ed.). Tom Thomson. Toronto/Ottawa: Art Gallery of Ontario/National Gallery of Canada. pp. 65–83.</ref> <ref>Bradfield, Helen (1970). Art Gallery of Ontario: the Canadian Collection. Toronto: McGraw Hill</ref> ובפריז. לימודיו האחרונים נקטעו על ידי מלחמת צרפת-פרוסיה.

בשנת 1871 השתקע קרוקשנק בקנדה, פתח סטודיו בטורונטו ובמשך עשרים וחמש שנה היה מדריך בבית הספר לאמנות של אונטריו, לימים מכללת אונטריו לאמנות. הוא לימד לצייר מהעתיקות ומהחיים . הוא טען שהיה אחראי להבאת טכניקת העט והדיו של אירופה לצפון אמריקה.<ref name=":0" /> כחבר מרכזי בליגת הסטודנטים לאמנות של טורונטו, הוא עודד את תלמידיו לפעול לפי המוטו ״אין יום בלי קו״. <ref>Stacey, Robert (2002). "Tom Thomson as Applied Artist". In Reid, Dennis; Hill, Charles C. (eds.). Tom Thomson. Toronto/Ottawa: Art Gallery of Ontario/National Gallery of Canada. pp. 52–33.</ref> הוא היה ממייסדי קבוצת השבעה.

בשנת 1894 הוא נבחר כחבר באקדמיה המלכותית הקנדית לאמנויות <ref>"Members since 1880". Royal Canadian Academy of Arts. Archived from the original on 26 May 2011</ref> ורכש מוניטין רב כצייר דיוקנאות ודמות, וכצייר סצנות קנדיות.

חלק מציוריו נמצאים בגלריה הלאומית של קנדה ובגלריה לאמנות של אונטריו. הוא תיעד את הסביבה הקנדית, והרבה לצייר נופים ותושבים בכפרי קוויבק. <ref>Murray, Joan (1986). The Best of Tom Thomson. Edmonton: Hurtig.</ref>

== גלריה ==
<gallery mode="packed" heights="200">
 File:Bullfinch (Boston Public Library).jpg
File:Cruikshank - Breaking a Road.jpg
File:Cruikshank - Sand Wagon.jpg

</gallery>

== קישורים חיצוניים ==

== הערות שוליים ==

קטגוריה:ציירים קנדים
קטגוריה:ילידי 1848
קטגוריה:נפטרים ב-1922
סגנון כשר

מסעדת שוורצס (מסעדת מטבח יהודי) ב[[מונטריאול, קוויבק.]]
סגנון כשר (באנגלית: Kosher Style; "כושר סטייל") מתייחס למאכלים המזוהים בדרך כלל עם המטבח היהודי, אך עשויים להיות כשרים או לא כשרים. זהו ייעוד סגנוני ולא כזה המבוסס על הלכות הכשרות. בדרך כלל, אוכל בסגנון כשר אינו כולל בשר מבעלי חיים אסורים, כגון חזירים ורכיכות, ואינו מכיל בשר וחלב באותו מאכל; אולם אם מאכל כלשהו מכיל בשר, הוא עלול להישחט באופן לא כשר. בחלק ממדינות ארצות הברית, השימוש במונח זה בפרסום מהווה עבירה על החוק כמונח מטעה על פי חוקי הגנת הצרכן.<ref></ref>

יהודים שאינם מקפדים על כשרות אך מעוניינים להגביל את עצמם באכילת מאכלים "בסגנון מסורתי", בדרך כלל לא לאכול חיות אסורות או לערבב חלב ובשר, עשויים לראות עצמם כשומרים על "סגנון כשר" ולא על כשרות.<ref></ref>

== היסטוריה ==
המונח "סגנון כשר" הומצא על ידי ניית'ן הנדוורקר, מייסד שותף של "ניית'נ'ס פיימוס". מכיוון שלנתן היה חסר השגחה רבנית והבשר לא היה כשר, הנדוורקר פרסם את נקניקיות הבקר שלו כ"סגנון כשר", כי הן לא היו עשויות מבשר חזיר או סוס, הנחשבים לטרפה.<ref></ref><ref></ref>

== הלכות הכשרות ==
כמעט תמיד, כאשר מסעדה קוראת לעצמה סגנון כשר, האוכל למעשה אינו כשר על פי ההלכה. כריך רובן, המזוהה כשייך למעדניות היהודיות בניו יורק המכיל בשר וגבינה, אינו כשר, וגם כריך מונטה כריסטו, עשוי בשר חזיר וגבינה. קינוחים על בסיס חלבי כמו עוגת גבינה עשויים להיות מוצעים כהשלמה למנה בשרית. עם זאת, מכיוון שדג הוא פרווה, לקס על ממרח בייגל עם גבינת שמנת עשוי להיות כשר אם הלקס, הגבינה, הבייגל וכל שאר המרכיבים עומדים בדרישות הכשרות.<ref name="Chabadlox"></ref>

יהודים שמקפידים על הלכות הכשרות לא יאכלו בתעשיות אוכל בסגנון כשר. יתרה מכך, העובדה שתעשיות אלו נראות כשרות עלולה להטעות יהודים המבקרים בעיר לא מוכרת ומחפשים מזון כשר. חלק מהמקומות הללו פתוחים גם בשבת כאשר הדבר אסור על פי ההלכה. אחרים עשויים לבחור לאכול במסעדות כאלה אבל לא לצרוך בשר או גבינה.

== מוסדות אוכל ==
חלק ממוסדות האוכל, בעיקר מעדניות, מגישים אוכל בסגנון כשר. בדרך כלל מדובר בהגשת מאכלים יהודיים אשכנזים מסורתיים, כמו כבד קצוץ, בייגל עם גבינת שמנת ולקס, דג פחם מעושן, סלט דג לבן, געפילטע פיש, קניש, לאטקס, בלינצ'ס, כרוב ממולא, קניידלך, בורשט, קישקע, רגל קרושה, צ'ולנט, קוגל, מלפפון חמוץ, כרוב כבוש וכריכים קרים, במיוחד פסטרמה, קורנד ביף, חזה ולשון בקר וכרוב כבוש. כמה מעדניות בסגנון כשר מגישות גם מאכלים ספרדיים ומזרחיים כמו שווארמה, פלאפל, חומוס, סלט ישראלי, מלאווח שקשוקה, המזוהים גם עם המטבח הישראלי.

כמה מסעדות בולטות במנהטן תחתית משתלבות בז'אנר בסגנון הכשר, ביניהן המעדנייה של כץ<ref></ref> ורוס ובנותיו.<ref></ref> גם המעדנייה של קאנטר בלוס אנג'לס, מעדניית מני בשיקגו ושוורצס במונטריאול נכנסות לקטגוריה זו.

בטורונטו, מספר מסעדות בסגנון כשר (למשל, שופסיז, מיירס) מגישות כיום בשר חזיר, כגון בייקון, צלעות ונקניק, כדי לשרת מספר גדול יותר של לקוחות. כמה מסעדות נקניקיות בסגנון כשר, כמו מקס'ס בר אנד גריל ודה וינדמיל, משתמשות בבשר חזיר וגם בנקניקיות בקר.

== ראו גם ==
* כשרות
* הלכה

== הערות שוליים ==

קטגוריה:המטבח היהודי
אליאס ליצן החצר

אליאס ליצן החצר (באנגלית: Alias the Jester) היא סדרת טלוויזיה מונפשת בריטית שנוצרה על ידי Cosgrove Hall Films, המשודרת ב-13 פרקים ב-ITV החל מ-13 בנובמבר 1985. תאגיד השידור האוסטרלי שידר את התוכנית בשנת 1987 במהלך שעות הלימודים ונחשב לאחת מתוכניות ABC הקלאסיות. GBC TV בגיברלטר שידרה את הסדרה מספר פעמים בסוף שנות ה-80, בעיקר כפילר במהלך משבצת הילדים של 18:30-19:30 בימי חול.

בישראל, הסדרה שודרה בתחילת שנות ה-90 בערוץ הילדים בדיבוב עברי, ומאוחר יותר ב-2004 בדיבוב עברי חדש בערוץ הופ! תחת השם "חוצוני ליצן החצר".

== עלילה ==
הסדרה עוקבת אחר הרפתקאותיו של נוסע בזמן בשם אליאס ובן לוויה דמוי הכלב שלו בוסוול. לאחר שספינת החלל שלהם נתקעת בקוטב המגנטי של כדור הארץ, הם מתרסקים בממלכה של ימי הביניים בשם Houghton Bottoms, הנשלטת על ידי המלך הזעיר ארתור והמלכה שלו אדית. כשהוא מקבל זהות סודית בתור "אליאס ליצן החצר", הוא מקבל עבודה בבית המשפט ומתיידד עם אשף החצר המטומטם מרדית'. כשהמצב מחייב זאת, אליאס חוזר מיד למדים האדומים שלו, המאפשרים לו לעוף, ומידת כוח על, שבה הוא יכול להשתמש כדי להתמודד עם הנבלים השונים של התוכנית. כל פרק מסתיים בהכרח עם ארתור שמפטר את אליאס ומרדית' (יוצא מן הכלל הוא הפרק הראשון בסדרה בו ארתור מכריז "אתה התקבלת").

== דמויות ==
*אליאס ליצן החצר – "נוסע בזמן נועז" כפי שנאמר בשיר הכותרת. לאחר שהתרסק בימי הביניים הוא מקבל עבודה בתור ליצן חצר עבור המלך ארתור. הוא גם נלחם בפשע בתור האביר האדום, שהקוסם מרדית' מאמין שזימן. כינוי הוא גיבור סטריאוטיפי במובנים רבים, בעל דחף לעשות מה שנכון, אולם יש לו גם יתרון סרקסטי מובהק אך עדין, שבו הוא משתמש לפעמים בשיחה, במיוחד עם מרדית. נראה שהנוצות על ראשו הן חלק מראשו ולא מהחליפה שלו, מכיוון שהן נראות זזות ויכולות להיות מקור המעוף שלו.
*בוסוול - בן לוויה חייזר דמוי כלב של אליאס, ככל הנראה בעל אינטלקט גבוה למדי מכיוון שהוא מסוגל להבין כינוי ולקבל פקודות. עם זאת, הוא מסוגל לתקשר רק עם צלילי צפצוף וצפירה, שככל הנראה מרכיבים את השפה שלו. לעיתים קרובות הוא בין הראשונים שחשים בסכנה.
*מרדית - אשף החצר המטומטם אך בעל כוונות טובות של המלך ארתור. בניסיון להציל את הממלכה מאויביה השונים, הוא ניסה לזמן אביר אדום קסום. באותו רגע, לגמרי במקרה, הספינה של אליאס התרסקה. מנקודה זו ואילך, מרדית' מאמין שהוא הגיבור שהוא זימן.
*המלך ארתור - מלך נמוך קומה ורגזן אשר מפטר את אליאס ומרדית בסוף כל פרק.
*המלכה אדית - מלכה אשר לובשת ירוק ואשתו של ארתור.
*הנסיכה אמאראנת - נסיכה יפה שלובשת כחול ובתם של ארתור ואדית.
*סר פינקלי - האביר המלכותי של ארתור.

== מדבבים ==
* ריצ'רד בריירס בתור אליאס, הנג'ר השחור
* ג'ימי היברט בתור בוסוול, המלכה אדית, סר פינקלי
* מייפאני טאלוג בתור הנסיכה אמאראנת'
* בריאן טרומן בתור המלך ארתור, הוויקינגים
* בריאן ווילד בתור מרדית

== קישורים חיצוניים ==

* [https://www.youtube.com/watch?v=g6nEf0NaMtI שיר הפתיחה מערוץ הילדים בביצוע ששי קשת]

קטגוריה:תוכניות טלוויזיה באנגלית
קטגוריה:זוכי פרס באפט"א: סדרות
קטגוריה:ערוץ הילדים: תוכניות רכש
קטגוריה:סדרות ערוץ הופ!
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
איספהאן ביריאני

איספהאן ביריאני (בפרסית: بریان اصفهان; באנגלית: Isfahan Beryani) הוא תבשיל פרסי שמקורו בעיר איספהאן, איראן<ref></ref>.

תבשיל הביריאני מורכב מבשר כבש, זנב, וריאות טחונים המעורבבים עם זעפרן, אגוזי מלך, פיסטוק, שקדים, כורכום, עלי נענע מיובשים, מלח ופלפל שאותם צולים ומגישים בליווי לחם פרסי הנקרא סנגק<ref></ref>.

הביריאני נחשב למאכל מסורתי ונפוץ באיספהאן ולעיתים מכונה בריון (بریون).

ז'אן-בטיסט טברנייה, ז'אן שארדן ועוזרו של עבאס שאה הראשון הזכירו את המאכל ביומנים האישיים שלהם<ref></ref>.

== ראו גם ==

* המטבח הפרסי
* ביריאני

== קישורים חיצוניים ==

* [https://cookingcounty.com/persian-biryani-recipe/ מתכון להכנת איספהאן ביריאני], באתר Cookingcounty
* [https://www.iranicaonline.org/articles/beryani-from-beryan-roast-an-iranian-meat-dish-usually-served-wrapped-in-flat-bread-in-later-times-particularly-pop BERYĀNĪ], Encyclopædia Iranica (1989), Vol. IV, pp.169–170 

== הערות שוליים ==

קטגוריה:מאכלי בשר
קטגוריה:המטבח הפרסי
קטגוריה:מאכלים לאומיים
פסטיבל הקולנוע הארוטי הבין-לאומי של ברצלונה

פסטיבל הקולנוע הארוטי הבין-לאומי של ברצלונה (בספרדית: Festival Internacional de Cine Erótico de Barcelona; בקטלאנית: Festival Internacional de Cinema Eròtic de Barcelona; בראשי תיבות: FICEB) הוא פסטיבל קולנוע ארוטי ספרדי. פסטיבל קולנוע זה, אשר פעיל משנת 1992, הוא פסטיבל הקולנוע הארוטי למבוגרים העתיק ביותר באירופה.<ref name="2007 Barcelona Film Fest Winners"></ref><ref name="BR20051007">[http://www.barcelonareporter.com/index.php/news/comments/spains_porn_superstar_nacho_vidal_at_barcelonas_ficeb "Spain’s porn superstar, Nacho Vidal, at Barcelona’s FICEB"], Archived at: , 2005-10-07, translated from El País, Retrieved 2007-09-24</ref>

ב-1997–2006, הפסטיבל התקיים במרעז הכנסים לה פארגה, שנמצאת בעיירה הוספיטלט דה לוברגאט , ששייך לאזור המטרופולין של ברצלונה.<ref name="BR20061203">[http://www.barcelonareporter.com/index.php/news/comments/erc_barcelona_porn_festival_degrades_women_and_creates_traffic_jams/ "ERC: Barcelona porn festival ‘degrades women and creates traffic jams’"], Archived at: , 3 December 2006, translated from El País, Retrieved 2007-09-24</ref><ref name="elmundo2002"></ref> ב-2005, הרשות המבצעת של קטלוניה הכירה בקיומו של הפסטיבל.<ref name="BR20051007" /> ב-2006, עיריית הוספיטלט דה לוברגאט הפסיקה את החוזה עם פסטיבל הקולנוע.<ref name="BR20061203" /><ref name="2007 Barcelona Film Fest Winners" /> מאז 2008, פסטיבל הקולנוע מתקיים ברום פאבריק במדריד.<ref name="elmundo1"></ref>

בהשוואה לפסטיבל הקולנוע של הוט ד'אור בקאן, פסטיבל הקולנוע נחשב פחות אקסקלוסיבי. מלבד הענקת פרסי קולנוע, מתקיימים גם מופעי חשפנות ומין, וכן יריד אביזרי מין.<ref name="elmundo2002" /><ref name="AskMen">[http://www.askmen.com/fashion/travel_top_ten_60/92b_travel_top_ten.html "Top 10 Sex Festivals: International Erotic Film Festival"] , By Salvatore Mann, Retrieved 2007-09-24</ref><ref name="LaVanguardia">[https://archive.today/20071204033340/http://www.lavanguardia.es/lv24h/20060927/51284996376.html "El Festival de Cine Erótico de Barcelona ofrecerá 750 actuaciones en directo"], La Vanguardia, 2006-09-27, Retrieved 2007-09-24</ref> האירוע מהווה, בין השאר, דרך לקידום תעשיית המין בספרד.<ref name="elmundo2002" /> ידוע כי בשנים 2005, 2006 ו-2007, השתתפו כ-50,000 איש בפסטיבל הקולנוע.<ref name="BR20051007" /><ref name="2007 Barcelona Film Fest Winners" /><ref name="TypicallySpanish">[http://www.typicallyspanish.com/news/publish/article_6701.shtml "Barcelona Erotic Film Festival underway"], Archived at: October 5, 2006, Retrieved 2007-09-24</ref>

== קישורים חיצוניים ==

== הערות שוליים ==

קטגוריה:ברצלונה: תרבות
קטגוריה:מדריד: תרבות
קטגוריה:פסטיבלי קולנוע